钦定古今图书集成/明伦汇编/氏族典/第388卷 > 李寰
## 钦定古今图书集成/明伦汇编/氏族典/第388卷 > 李寰

按《唐书牛元翼传》：“初，瀛之博野、乐寿介范阳、成德间，
每兵交，先薄二城，故德宗以傅良弼守乐寿，李寰守
博野。王廷凑之叛，坚壁固守，有诏以乐寿为左神策
行营，拜良弼为都知兵马使，寰所领士隶右神策，号
忻州营，亦以寰为都知兵马使。宝历初，擢累保义军
节度使。王智兴讨李同捷，未克，而乌重引卒，谓寰可”
共立功，请诸朝，乃授横海节度使。师所过暴钞至屯，
按军不进，遂身入朝，盛陈贼势，请济师而棣州平。寰
内愧不自安，愿留京师，遂罢保义军、忻州营。更授夏
绥宥节度使，卒。